{'rm': 'Sche l’interpresa cun sedia en Svizra è inclusa en il rapport davart ils pajaments dal concern, il qual ella u in’autra interpresa cun sedia a l’exteriur ha redigì tenor prescripziuns svizras u equivalentas, na sto ella betg rediger in rapport separà davart ils pajaments a posts statals. En l’agiunta dal quint annual sto ella dentant inditgar l’interpresa che ha redigì il rapport, en il qual ella è vegnida inclusa, e publitgar quest rapport.', 'en': 'If a company with registered office in Switzerland is included in the group payments report that it or another company with registered office abroad has produced in accordance with the Swiss or equivalent regulations, it need not produce a separate report on payments made to state bodies. It must however in the Annex to the annual accounts indicate the other company in whose report it has been included, and publish this report.'}